Дино Мерлин је написао прву химну Босне и Херцеговине по имену „Једна си једина“. Такође је учествовао на такмичењу за песму Евровизије у Даблину 1993. (Дино је био писац песме „Сва бол свијета“) и у Јерусалиму 1999. (певајући „Путници“ са француском певачицом Беатрис Пуло). Дино Мерлин је учествовао и на осталим великим европским фестивалима, као што је Копенхаген 1996. и Турковизија 1997. Његова промотивна турнеја за албум „Средином“, који је објављен 2000, је укључивала више од 200 концерата, са спектакуларним наступом на Олимпијском стадиону Кошево, пред 80.000 гледалаца. Албум „Средином“ је био најпродаванији у Босни и Херцеговини и продаван је у свим државама бивше Југославије. Дино Мерлин је представљао Босну и Херцеговину на избору за Песму Евровизије 2011, са песмом ""Љубав уназад"" (). Мерлинов албум "Хотел Национал" се у јуну 2014. нашао на Билбордовој светској топ-листи, на 8. месту.